
Nr.TMI2023-013490/21.11.2023
RAPORT DE SPECIALITATE
privind aprobarea implementării etapei a II-a a proiectului ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare parțială si extindere orizontala si verticala” SMIS 126376 (POR 2014-2020) în cadrul Programului Sănătate 2021-2027 în scopul finalizării integrale a acestuia, precum și susținerea cheltuielilor necesare implementării  (cofinanțare eligibile și neeligibile), conform Instrucțiunii AMPOR nr.207/2023
Având în vedere Referatul de aprobare al proiectului de hotărâre nr.TMI2023-013490/21.11.2023 al Primarului Municipiului Timișoara și Proiectul de hotărâre privind aprobarea implementării etapei a II-a a proiectului ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare parțială si extindere orizontala si verticala” SMIS 126376 (POR 2014-2020) în cadrul Programului de Sănătate 2021-2027 în scopul finalizării integrale a acestuia, precum și susținerea cheltuielilor necesare implementării  (cofinanțare eligibile și neeligibile), conform Instrucțiunii AMPOR nr.207/2023, facem următoarele precizări:
Proiectul ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare partiala si extindere orizontala si verticala”,  SMIS 126376, s-a depus spre finanţare în cadrul POR 2014-2020, Axa prioritară 8 – Dezvoltarea infrastructurii sanitare si sociale, Prioritatea de investitii 8.1. Investitii in infrastructurile sanitare si sociale care contribuie la dezvoltarea la nivel national, regional si local, reducand inegalitatile in ceea ce priveste starea de sanatate si promovand incluziunea sociala prin imbunatatirea accesului la serviciile sociale, cultural si de recreere, precum si trecerea de la serviciile institutionale la serviciile prestate de comunitati, Operatiunea A - Ambulatorii, în baza căruia a fost semnat Contractul de finanţare nr.4761/10.09.2019.
Documentația tehnico-economică și indicatorii tehnico-economici la faza DALI pentru obiectivul ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare partiala si extindere orizontala si verticala”,  au fost aprobați de Consiliul Local prin Hotărârea nr. 481/19.10.2018. 
Cererea de finantare si cheltuielile aferente pentru obiectivul ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare partiala si extindere orizontala si verticala”,  au fost aprobate de Consiliul Local prin Hotărârea nr. 276/21.05.2019. 
Între Municipiul Timişoara în calitate de Achizitor şi SC ALEX-DIA CONSTRUCT SRL în calitate de Executant, a fost încheiat şi este în derulare Contractul de execuţie lucrări  nr. 40/10.05.2021, pentru obiectivul de investiţii „Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic  Municipal de Urgenta Timisoara, prin demolare partiala si extindere orizontala si verticala” - COD SMIS 126376, în valoare totală  de 12.880.071,17 lei fără TVA. 

A fost încheiat Actul Adițional nr. 1 la Contract nr.40/10.05.2021, întocmit pentru aplicarea prevederilor OG nr. 15/2021 privind ajustarea prețului materialelor, valoarea rezultată în urma ajustării, cuprinsă în Centralizator, reprezintă o sumă estimată la data actului adițional pentru aplicarea  prevederilor OG nr. 15/30.08.2021 - privind reglementarea unor măsuri fiscal-bugetare pentru ajustarea prețurilor contractelor de achiziție publică, respectiv 13.455.616,92 lei fără TVA.

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică. De asemenea conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021. Creşterea de preţ generată de criza SARS-CoV-2 la materialele din construcţii a afectat preţul ferm al contractelor de achiziţie încheiate pentru cele trei categorii de contracte, şi anume: contractele de lucrări şi de produse (livrare echipamente), respectiv contractele de servicii care au ca obiect realizarea studiilor de fezabilitate şi/sau a proiectelor tehnice aferente infrastructurii publice şi care includ studii geotehnice şi/sau hidrogeologice. Creşterea de preţ nu a putut fi avută în vedere de către ofertanţi la data depunerii ofertelor.

Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.

Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante.

Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit art. 3 alin. (2) lit. a) din OUG nr. 64/2022, prevederile se aplică contractelor de achiziţie publică de lucrari, definite la art. 3 alin. (1) lit. c) şi m) din Legea nr. 98/2016 privind achizițiile publice, cu modificările şi completările ulterioare.

Prin adresa cu nr. SC2022-011969/16.05.2022, executantul SC ALEX-DIA CONSTRUCT SRL a solicitat ajustarea prețului contractului nr.40/10.05.2021 în conformitate cu prevederile OUG nr. 64/2022, iar prin adresa cu nr. CDD 2022-282/04.07.2022 executantul a transmis în completare documente justificative.  

În urma solicitării, a fost adoptată Hotărârea de Consiliu Local nr.372 din 26.07.2022 privind aprobarea rezervei de implementare destinată reechilibrării contractului de execuție lucrări nr. 40/10.05.2021 aferent proiectului ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare parțiala si extindere orizontala si verticala”. Astfel a fost încheiat Actul Adițional nr. 2 la Contract nr.40/10.05.2021 pentru ajustarea prețului contractului cu contravaloarea  rezervei de implementare constituită pentru reechilibrarea contractului de execuție lucrări nr. 40/10.05.2021, în cuantum de 2.608.603,77 lei fără TVA, respectiv 3.104.238,49 lei cu TVA, reprezentând un procent de maximum 23% din valoarea restului de executat al contractului, la momentul intrării în vigoare a OUG nr. 64/2022.

Având în vedere situațiile de lucrări decontate s-a impus suplimentarea rezervei de implementare, conform OUG 64/2022, cu un procent de până la 15% din valoarea restului de executat a contractului de achiziție, la data solicitării. 

Astfel, a fost adoptată Hotărârea de Consiliu Local HCL nr.259/19.06.2023 privind aprobarea suplimentării rezervei de implementare destinată reechilibrării contractului de execuție lucrări  nr. 40/10.05.2021 aferent proiectului ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare parțiala si extindere orizontala si verticala” SMIS 126376, finanțat prin POR 2014-2020 și a fost încheiat Actul Adițional nr. 3 la Contract nr.40/10.05.2021 pentru suplimentarea  rezervei de implementare pentru reechilibrarea contractului de execuție lucrări, cu o valoare de 963.440,05 lei fără TVA respectiv 1.146.493,65 lei cu TVA, reprezentând un procent de  până la 15% din valoarea restului de executat a contractului, la momentul prezentei.
In prezent lucrările sunt finalizate intr-un procent financiar de 65 %.  Au fost realizate toate desfacerile propuse, toate consolidarile necesare a fost realizat corpul nou propus si noile compartimentari.  Toate lucrarile de rezistenta sunt finalizate, lucrarile de arhitectura ( finisaje) sunt avansate. Toate categoriile de lucrari de instalatii sunt demarate, urmeaza a fi montate echipamente aferente instalatiilor electrice,  HVAC, sanitare, care avand in vedere specificul cladirii – Clinica de Balneologie cu piscina si diverse categorii de bai insumenaza o valoare substantiala din contract. 
În cadrul contractului de executie lucrări au apărut întârzieri generate de către contextul internațional, atât din punctul de vedere al costurilor materialelor, cât și din cauza termenelor mai mari de livrare.

Prin prevederile Instrucțiunii nr. 207/31.10.2023 a Autorității de Management Programul Operațional Regional 2014-2020 au fost stabilite acțiunile AM/OI de pregătire în vederea închiderii Programului Operațional Regional 2014-2020, proiectul ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare partiala si extindere orizontala si verticala” SMIS 126376 a fost declarat etapizat și inclus corespunzător în Lista proiectelor etapizate pentru finanțarea lor prin Programul Sănătate 2021-2027.
Prin solicitările inițiate  și încheierea contractelor de finanțare pentru etapa a II-a, se dorește să fie asigurată continuitatea unui flux corespunzător de finanțare pentru desfășurarea proiectului. Prin închiderea fluxului de Act adițional, contractul de finanțare este modificat în mod corespunzător, iar Beneficiarul va face demersurile necesare în vederea încheierii contractului de finanțare pentru etapa a II-a de implementare.

Având în vedere, cele mai sus prezentate, 
PROPUNEM:
Ținând cont de datele tehnice descrise de către echipa de proiect, în prezentul raport, în baza art. 136 din OUG nr.57/2019 privind Codul administrativ, apreciem că Proiectul de hotărâre privind aprobarea implementării etapei a II-a a proiectului ,,Extindere, reabilitare, modernizare si echiparea ambulatoriului de specialitate al Clinicii de Recuperare, Medicina Fizica si Balneologie Timisoara din cadrul Spitalului Clinic Municipal de Urgenta Timisoara, prin demolare parțială si extindere orizontala si verticala” SMIS 126376 (POR 2014-2020) în cadrul Programului Sănătate 2021-2027 în scopul finalizării integrale a acestuia, precum și susținerea cheltuielilor necesare implementării  (cofinanțare eligibile și neeligibile), conform Instrucțiunii AMPOR nr.207/2023, îndeplinește condițiile pentru a fi supus dezbaterii și aprobării plenului consiliului local. 
DIRECTIA INCUBATOR PROIECTE

                        Director executiv,                              
  Șef Serviciu,
                        Adriana Deaconu                                  
Daniela Ghinea

Manager proiect,                                   Responsabil tehnic,
     Asistent proiect
Cosmin Capriș

